**Informácia pre občanov**

 **Ako postupovať v prípade výskytu divej zveri v mestách a obciach**

V súvislosti s medializovanými výskytmi diviačej zveri v intravilánoch miest a obcí, Ministerstvo pôdohospodárstva a rozvoja vidieka SR **vyzýva mestá a obce, aby bezodkladne kontaktovali Štátnu veterinárnu a potravinovú správu SR (ŠVPS SR) na určenej adrese :** sekretariat-UR@svps.sk**.**

V zmysle zákona o poľovníctve nemôžu poľovníci so strelnými zbraňami loviť diviačiu zver v intravilánoch miest a obcí.

Preto, **ak obyvatelia spozorujú diviačiu zver v obývaných oblastiach** je potrebné, aby bezodkladne **kontaktovali príslušný obecný alebo miestny úrad.** Samospráva výskyt takejto zveri nahlási ŠVPS SR na adrese sekretariat-UR@svps.sk. Na miesto bude vyslaný veterinárny lekár, ktorý zviera imobilizuje.

**MPRV SR upozorňuje občanov, aby spozorované zvieratá neplašili, nefotili a neodháňali, pretože tým môžu spôsobiť, že privolaný veterinárny lekár nahláseného diviaka už nenájde a problém sa tak opakuje**.

Postup je teda kontaktovať najprv samosprávu, ktorá následne kontaktuje priamo sekretariát ŠVPS.